**K i v o n a t:**

Csongrád Városi Önkormányzat Képviselő-testületének **2023. március 30-án** megtartott **5.** (*rendes*)üléséről készült jegyzőkönyvből.

**48/2023. (III. 30.) önkormányzati**

**H a t á r o z a t**

Csongrád Városi Önkormányzat Képviselő-testülete a **2023. március 30-ai** **ülésének** napirendjét a következők szerint állapítja meg:

**1.** Beszámoló a Csongrádi Hivatásos Tűzoltó-parancsnokság 2022. évi tűzvédelmi tevékenységéről

**2.** Csongrád és Térsége Széchenyi István Általános Iskola, Alapfokú Művészeti Iskola és Kollégium kollégiumi feladatellátásának törlése, illetve az általános iskolák maximálisan felvehető létszámának meghatározása a Hódmezővásárhelyi Tankerületi Központ ez irányú javaslatának véleményezése

**3.** A Csongrád, Kossuth tér 6. sz. alatti Nagyboldogasszony Katolikus Általános Iskola tulajdonba adása a Szeged-Csanádi Egyházmegye részére

**4.** Csongrád Városi Önkormányzat Településszerkezeti tervéről szóló 239/2022. (XII.15.) határozat és a Helyi Építési Szabályzatáról (HÉSZ) és Szabályozási Tervéről szóló 47/2022. (XII.16.) önkormányzati rendelet (a továbbiakban: településrendezési eszközök) 2023. évi egyszerűsített módosítási eljárásához (Kiemelt fejlesztési területté nyilvánított Csongrád, 0505/137 hrsz. alatti ingatlan és a tervezett napelempark 0500/41 hrsz. alatti ingatlan területei, valamint a HÉSZ hibajavítása, pontosítása) szükséges környezeti vizsgálatról

**5**. Csongrád és CsanytelekIvóvízminőség-javító Önkormányzati Társulás megszüntetése

**6.** 2023. évi Közbeszerzési terv

**7.** Javaslat: A települési támogatás megállapításának, kifizetésének, folyósításának, valamint felhasználásának ellenőrzéséről szóló 10/2020. (II. 21.) önkormányzati rendelet módosítására

**8.** A 2023. évi önkormányzati költségvetésre vonatkozó 21/2023.(II.23.)önkormányzati határozat módosítása

**9.** Tájékoztatás a lejárt határidejű határozatok végrehajtásáról

**Zárt ülés:**

**Z/1.** Kishajó Kikötő üzemeltetési pályázatának elbírálása

K.m.f.

Bedő Tamás sk. dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. március 30-án** megtartott **5.** (*rendes*)üléséről készült jegyzőkönyvből.

**49/2023. (III. 30.) önkormányzati**

Önk/27-3/2023.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a „Beszámoló a Csongrádi Hivatásos Tűzoltó-parancsnokság 2022. évi tűzvédelmi tevékenységéről” szóló előterjesztést

A Képviselő-testület köszönetét fejezi ki a Tűzoltóság teljes állományának a 2022. évi teljesítményéért.

Erről jegyzőkönyvi kivonaton értesítést kap:

1. Képviselő-testület tagjai

2. Dr. Juhász László jegyző

3. Csongrádi Hivatásos Tűzoltó-parancsnokság

K.m.f.

Bedő Tamás sk. dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. március 30-án** megtartott **5.** (*rendes*)üléséről készült jegyzőkönyvből.

**50/2023. (III. 30.) önkormányzati**

Ref/23-1/2023.

**H a t á r o z a t**

Csongrád Városi Önkormányzat Képviselő-testülete megtárgyalta a „Csongrád és Térsége Széchenyi István Általános Iskola, Alapfokú Művészeti Iskola és Kollégium kollégiumi feladatellátásának törlése, illetve az általános iskolák maximálisan felvehető létszámának meghatározás a Hódmezővásárhelyi Tankerületi Központ ez irányú javaslatának véleményezése” tárgyú előterjesztést és a következő döntést hozza:

1. A Képviselő-testület egyetért azzal, hogy Csongrád és Térsége Széchenyi István Általános Iskola, Alapfokú Művészeti Iskola és Kollégium kollégiumi feladatellátása a szakmai alapdokumentumból törlésre kerüljön.
2. A Képviselő-testület egyetért a Tankerületi Központ jelen előterjesztés melléklete szerinti megkeresésében foglalt iskolai létszám-változtatásokkal.
3. A Képviselő-testület egyetért azzal, hogy a Csongrád és Térsége Általános Iskola Galli János Általános Iskolája és Alapfokú Művészeti Iskolájának alapdokumentumában a 2023/2024 tanévtől (népzene és kamarazene művészeti ágon belül) zeneismeret tanszak bevezetésre kerüljön.
4. A Képviselő-testület felhatalmazza a polgármestert a testületi vélemény közlésére a Tankerületi Központ részére.

Határidő: azonnal

Felelő: Bedő Tamás polgármester

Erről jegyzőkönyvi kivonatot értesítést kap:

1. Hódmezővásárhelyi Tankerületi Központ
2. kultúráért felelős alpolgármester
3. kulturális referens

K.m.f.

Bedő Tamás sk. dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. március 30-án** megtartott **5.** (*rendes*)üléséről készült jegyzőkönyvből.

**51/2023. (III. 30.) önkormányzati**

Fjl/200-3/2023.

**H a t á r o z a t**

Csongrád Városi Önkormányzat képviselő testülete megtárgyalta „A Csongrád, Kossuth tér 6. sz. alatti Nagyboldogasszony Katolikus Általános Iskola tulajdonba adása a Szeged-Csanádi Egyházmegye részére” tárgyú előterjesztést, és az alábbi határozatot hozza:

A Képviselő testület a Szeged-Csanádi Egyházmegye által, az egyházak hitéleti és közcélú tevékenységének anyagi feltételeiről szóló, 1997. évi CXXIV. törvény szerinti határidőben bejelentett igénye alapján, az általa fenntartott csongrádi 84 hrsz-ú, és természetben 6640 Csongrád, Kossuth tér 6. sz. alatti Nagyboldogasszony Katolikus Általános Iskola és a csongrádi 83 hrsz-ú és természetben 6640 Csongrád, Iskola u. 1. szám alatti ingatlan, valamint az abban található ingóságok tulajdonjogát a Szeged-Csanádi Egyházmegye tulajdonába adja köznevelési feladatok ellátása céljára, ezen feladatellátás időtartamára.

A testület felhatalmazza a polgármestert a tulajdonba adási szerződés aláírására.

Felelős: Bedő Tamás polgármester

Határidő: 2023. augusztus 31.

Erről jegyzőkönyvi kivonaton értesítést kap:

1. a Képviselő-testület tagjai

2. a Fejlesztési, Vagyongazdálkodási-és Üzemeltetési Iroda és általa

3. az érintett

K.m.f.

Bedő Tamás sk. dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. március 30-án** megtartott **5.** (*rendes*)üléséről készült jegyzőkönyvből.

**52/2023. (III. 30.) önkormányzati**

FJL/151-21/2023.

**H a t á r o z a t**

Csongrád Városi Önkormányzat Településszerkezeti tervéről szóló 239/2022. (XII.15.) határozat és a Helyi Építési Szabályzatáról (HÉSZ) és Szabályozási Tervéről szóló 47/2022. (XII.16.) önkormányzati rendelet (a továbbiakban: településrendezési eszközök) 2023. évi egyszerűsített módosítási eljárásához (Kiemelt fejlesztési területté nyilvánított Csongrád, 0505/137 hrsz. alatti ingatlan és a tervezett napelempark 0500/41 hrsz. alatti ingatlan területei, valamint a HÉSZ hibajavítása, pontosítása) szükséges környezeti vizsgálatról az alábbi döntést hozza:

1.) A környezeti vizsgálat szükségességére vonatkozóan a környezet védelméért felelős szervek véleményének kikérése megtörtént, a beérkezett vélemények alapján a településrendezési eszközök módosítása a környezetre káros hatással nem lesz. A környezeti hatás jelentőségének mérlegelési szempontjai:

* + *a módosítás során új beépítésre szánt terület nem kerül kijelölésre;*
  + *a módosítás nem érint átlagosnál jobb minőségű termőföldet;*
  + *a módosítás nem érint kiváló termőhelyi adottságú erdőterületet, országos szintű természetvédelmi oltalom alatt álló területet, ökológiai hálózatot;*
  + *a módosítás nem érint környezeti problémákkal terhelt területet;*
  + *a módosítással érintett területek nem érintenek örökségvédelmi értéket;*
  + *a módosítás nem idéz elő olyan környezeti változásokat, amelyek az emberi egészségre, a környezetre kockázatot jelentenek;*
  + *a módosítás természeti erőforrások igénybevételével nem jár;*
  + *a módosítás más tervekre, programokra hatással nem lesz, a környező területfelhasználások rendeltetésszerű használatát nem korlátozza;*
  + *a módosítást a környezettel kapcsolatos közösségi jogszabályok végrehajtása nem érinti;*

2.) A 2/2005. (I.11.) Kormányrendelet 5. §-a szerinti felhatalmazás alapján a Képviselő-testület megállapítja, hogy környezeti értékelés készítése és környezeti vizsgálati eljárás lefolytatása nem szükséges.

Határidő: azonnal

Felelős: Bedő Tamás polgármester

A határozatról értesítést kap:

1. Képviselő-testület tagjai
2. Fejlesztési és üzemeltetési iroda
3. Városi főépítész

K.m.f.

Bedő Tamás sk. dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. március 30-án** megtartott **5.** (*rendes*)üléséről készült jegyzőkönyvből.

**53/2023. (III. 30.) önkormányzati**

FJL/143-5/2023.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a „*Csongrád és Csanytelek Ivóvízminőség-Javító Önkormányzati Társulás”* megszüntetése című előterjesztést és a határozat 1. melléklete szerinti megszüntető megállapodást.

A Képviselő-testület felhatalmazza a Polgármestert a megszüntető megállapodás aláírására.

Határidő: 2023. április 30.

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Gazdálkodási Iroda
3. Fejlesztési és Üzemeltetési Iroda és általa a
4. Csongrád és Csanytelek Ivóvízminőség-javító Önkormányzati Társulás

K.m.f.

Bedő Tamás sk. dr. Juhász László sk.

polgármester jegyző

A kivonat hiteléül:

53/2023. (III. 30.) önkormányzati határozat melléklete

**CSONGRÁD ÉS CSANYTELEK IVÓVÍZMINŐSÉG-JAVÍTÓ ÖNKORMÁNYZATI TÁRSULÁS MEGSZÜNTETŐ MEGÁLLAPODÁS**

amelyben a **Csongrád és Csanytelek Ivóvízminőség-Javító Önkormányzati Társulás** (s**zékhely**: 6640 Csongrád, Kossuth tér 7) tagjai,

**Csongrád Városi Önkormányzat**

Székhely: 6640 Csongrád, Kossuth tér 7.

Képviselője: Bedő Tamás polgármester

**valamint**

**Csanytelek Község Önkormányzata**

Székhely: 6647 Csanytelek, Volentér János tér 2.

Képviselője: Erhard Gyula polgármester

**egyező akarattal kinyilvánítják és rögzítik azon elhatározásukat, hogy** a képviselő-

testületei által, az Alaptörvény 32. cikk (1) bekezdés k) pontjában és a Magyarország helyi

önkormányzatairól szóló 2011. évi CLXXXIX. törvény 87. §-a által kapott felhatalmazás

alapján létrehozott **Csongrád és Csanytelek Ivóvízminőség - Javító Önkormányzati Társulást** (a továbbiakban: Társulás) Áht.11. § (1) bekezdés alapján **2023. április 30-i hatállyal jogutód nélkül megszüntetik** az alábbiak szerint:

1. **A megszűnő Társulás adatai**

1.1 **A megszűnő Társulás megnevezése:** Csongrád és Csanytelek Ivóvízminőség-Javító Önkormányzati Társulás

* 1. **A megszűnő Társulás székhelye:** 6640 Csongrád, Kossuth tér 7.
  2. **A megszűnő Társulás törzskönyvi azonosító száma (PIR):** 792295
  3. **A megszűnő Társulás adószáma:** 15792297-2-06
  4. **A megszűnő Társulás KSH statisztikai számjele:** 15792297-2-06

1. **A Társulás megszüntetésének körülményei**

**2.1 A Társulás megszüntetésének dátuma:**

2023. április 30.

* 1. **A Társulás megszüntetéséről döntést hozó szerv megnevezése, székhelye:**

**Csongrád Városi Önkormányzat**

Székhely: 6640 Csongrád, Kossuth tér 7.

Képviselője: Bedő Tamás polgármester

**valamint**

**Csanytelek Község Önkormányzata**

Székhely: 6647 Csanytelek, Volentér János tér 2.

Képviselője: Erhard Gyula polgármester

* 1. **A Társulás megszüntetésének módja:**

Alapító szerv általi jogutód nélküli megszüntetés

* 1. **A Társulás megszüntetésének oka:**

**2.4.1** A Társulás tagjainak képviselő-testületei célul tűzték ki a pályázat útján elérhető pénzügyi támogatások igénylését. A kitűzött cél az Új Széchenyi Terv Környezet és Energia Operatív Program keretében, KEOP-1.3.0/09-11-2013-0034 azonosítószámú, a „Csongrád-Csanytelek Önkormányzat Ivóvízminőség-Javító projektje” című pályázat 2015. december 19. nappal történő műszaki átadás-átvételével megvalósult. A projekt vonatkozásában a fenntartási időszak záró időpontja 2021. évben lejárt. A 2018.11.08-án megtartott üzembehelyezési eljárás lezárásával a projekt során létrejött víziközmű vagyon az ivóvíz ellátásáért felelős önkormányzatok tulajdonába került, amit az ivóvízminőség-javító társulás tagjai a Társulási megállapodás 15. pontja alapján könyveikben önállóan aktiváltak. A hatályos bérleti üzemeltetési szerződés 6.2 pontja alapján az újonnan létrehozott víziközmű vagyont az Alföldvíz Zrt. üzemelteti.

**2.4.2** A hivatkozott projekt megvalósítási, valamint fenntartási időszaka letelt. A Társulásban résztvevő önkormányzatok 2023. április 30. napjától önállóan kívánnak gondoskodni a települések ivóvízminőség-javításával kapcsolatos feladataik ellátásáról.

**2.4.3** Magyarország helyi önkormányzatairól szóló 2011. évi CLXXXIX. törvény 91. § b)

pontja alapján a Társulásban részt vevő települések, Csongrád Városi Önkormányzat Képviselő-testülete a …/2023. (...) Ökt. számú, valamint Csanytelek Község Önkormányzata Képviselő-testülete a …/2023. (…) Ökt. számú minősített többséggel elfogadott határozatában a Csongrád és Csanytelek Ivóvízminőség-javító Önkormányzati Társulás 2023. április 30-ai hatállyal történő jogutód nélküli megszüntetéséről és a megszüntető megállapodás elfogadásáról döntött.

**2.5 A megszűnő Társulás által ellátott közfeladat jövőbeni ellátásának módja:**

A Társulásban résztvevő Csongrád Városi Önkormányzat a saját döntése alapján 2023. április 30. napjától önállóan látják el az ivóvízminőség - javítási feladatokat, még Csanytelek Község Önkormányzata az általa meghozott 58/2021. (XII.29)Ökt. határozattal a közfeladat ellátást, és a viziközmű vagyont ingyenesen átadta a Magyar Állam részére.

**2.6 A viziközmű törvény 8. §** (3) bekezdés szerint, ha az ellátásért felelős és az érintett víziközmű-rendszerre nézve vele víziközmű üzemeltetési jogviszonyban nem álló beruházó a viziközmű térítésmentes átruházásáról állapodtak meg, a térítésmentes vagyonátruházás az általános forgalmi adó szempontjából közcélú adománynak minősül, vagyis az átruházás Áfa fizetési kötelezettséget az általános forgalmi adóról szóló 2007.évi CXXVII. törvény (továbbiakban “**Áfa törvény”**) 11. § (3) bekezdés a) pontja alapján nem von maga után.

**2.7** A Társulás beruházásában létrejött viziközművek üzemeltetése a Viziközmű törvény 31.§-a értelmében bérleti-üzemeltetési szerződés esetébenkizárólag használati díj fizetése ellenében folytatható. A Társulást a tag önkormányzatok ellenérték fejében történő hasznosításra hozták létre, amely cél megalapozta a Társulás projekt során alkalmazott Áfa levonási jogát. Annak érdekében, hogy a Társulás által alkalmazott ÁFA levonási jog a víziközművek későbbi tulajdonosai, azaz Csongrád Városi Önkormányzat és Csanytelek Község Önkormányzata, mint a Társulás jogai és kötelezettségei tekintetében jogutód szervezetek a viziközmű üzemeltetése alatt is biztonsággal megalapozható legyen szükséges, hogy az üzemeltetésből az önkormányzatnak ÁFA köteles bevétele keletkezzen. A fentiekre figyelemmel a Társulási beruházásában létrehozott víziközművek önkormányzati üzemeltetése ÁFA-val terhelt használati díj alkalmazása mellett történik. Ahhoz, hogy a használati díj ÁFA-val terhelten legyen felhasználható, az önkormányzatoknak be kell jelentkeznie az ÁFA körbe, és az ingatlan bérbeadásaikat az Áfa törvény 88. § (1) bekezdés b) pontja alapján adókötelessé kell tenniük. Az adókötelessé tétel évente egy alkalommal kérhető és 5 évig nem változtatható.

**3. A Társulás megszüntetésével összefüggő átmeneti**

**rendelkezések**

**3.1.** **A kötelezettségvállalás rendje:**

3.1.1 A megszűnő Társulás által vállalható kötelezettségek köre és mértéke: teljes körűen

és teljes mértékben.

3.1.2 A megszűnő Társulás általi kötelezettségvállalások határideje: 2023. április 30.

**3.2** **A gazdálkodással kapcsolatos rendelkezések:**

3.2.1A Társulás bankszámláján megszűnésének időpontjában lévő pénzösszeg a Társulás tagjai által ténylegesen teljesített befizetések arányában (lakosságszám arányosan) kerül visszafizetésre a tag önkormányzatok részére.

3.2.2 A Társulás tartozással nem rendelkezik.

1. **Társulat iratainak megőrzése**
   1. **Az iratmegőrzés helye:**

4.1.1A Társulás működésével összefüggő iratokat a Társulás mindenkori székhelye

szerinti önkormányzati hivatal őrzi meg az iratkezelésre vonatkozó jogszabályi

rendelkezéseknek megfelelően.

1. **Záró Rendelkezések**
   1. **A Társulást megszüntető önkormányzatok rögzítik, hogy**
      1. jelen megállapodás érvényességéhez a Társulás tagjainak Képviselő-testületi döntése szükséges,
      2. a megszüntető megállapodásban nem szabályozott kérdések vonatkozásában a vonatkozó jogszabályok rendelkezései szerint kell eljárni,
      3. A megszüntetésre kerülő Társulás záró beszámolóját a munkaszervezeti feladatokat ellátó Csongrád Városi Önkormányzat készíti el az államháztartásról szóló 4/2013. (I.11) Korm.rendelet 34. § (1) bekezdése alapján a megszűnés napját azaz 2023. április 30. napját követő 60 napon belül.
      4. A megszűnés napját követő harminc napon belül Csongrád Városi Önkormányzat elkészíti a Társulás záró Áfa bevallását az adózás rendjéről szóló 2017.évi CL. törvény 52. §-a alapján.
      5. A tagönkormányzatok rögzítik, hogy az Ávr. által előírt határidőben a törzskönyvi nyilvántartásból való törlés iránt a Társulás elnöke intézkedik a Magyar Államkincstár Csongrád-Csanád Vármegyei Igazgatóságánál.
      6. a Társulás megszüntetésével összefüggésben felmerülő esetleges kérdéseket elsődlegesen egyeztető tárgyalások útján rendezik.

5.1.7 Jelen megszüntető megállapodást Csongrád és Csanytelek Ivóvízminőség-Javító Társulási Tanácsa a …/2023. (.)Tt. számú határozatában foglaltakat figyelembe véve Csongrád Városi Önkormányzat Képviselő-testülete a …/2023. (…..) Ökt. számú, valamint Csanytelek Község Önkormányzata Képviselő-testülete a …/2023. (….) Ökt. számú minősített többséggel elfogadott határozatával fogadta el.

5.1.8 Jelen megállapodást azonos szövegezéssel, azonos helyen és azonos időpontokban írják alá az egyes tag Önkormányzat törvényes képviselő, polgármesterei.

A megállapodás valamennyi tag Önkormányzat aláírását követően lép hatályba.

Kelt: Csongrád, 2023.

………………………………… …………………………………….

Csongrád Városi Önkormányzat Csanytelek Község Önkormányzata

képv.: Bedő Tamás polgármester képv.: Erhard Gyula polgármester

Jogi ellenjegyzés:

…………………………….….. ……………………………………..

Csongrád Városi Önkormányzat Csanytelek Községi Önkormányzat

Dr. Juhász László jegyző Kató Pálné jegyző

**K i v o n a t:**

Csongrád Városi Önkormányzat Képviselő-testületének **2023. március 30-án** megtartott **5.** (*rendes*)üléséről készült jegyzőkönyvből.

**54/2023. (III. 30.) önkormányzati**

Fjl/286-1/2023

**H a t á r o z a t**

Csongrád Városi Önkormányzat Képviselő-testület megtárgyalta a „*2023. évi Közbeszerzési terv*„ című előterjesztéstés az alábbi atot hozza:

1. Csongrád Városi Önkormányzat Képviselő testülete a 2023. évi közbeszerzési tervet az alábbi tartalommal fogadja el:

|  |  |  |  |  |
| --- | --- | --- | --- | --- |
| **A közbeszerzés tárgya** | **Tervezett eljárásrend** | **Tervezett eljárástípus** | **Eljárás tervezett megindítása** | **A szerződés teljesítésének várható időpontja** |
| KözPONT városrehabilitáció | Nemzeti eljárásrend | a Kbt. Harmadik rész 112. § (1) bekezdés b) pont szerinti nyílt közbeszerzési eljárás | 2023. II. negyedév | 2024. IV. negyedév |
| Csapadékvíz elvezető rendszer rekonstrukciója | Nemzeti eljárásrend | a Kbt. Harmadik rész 112. § (1) bekezdés b) pont szerinti nyílt közbeszerzési eljárás | 2023. II. negyedév | 2024. IV. negyedév |
| Szentháromság téri rendelő intézet felújítása | Nemzeti eljárásrend | a Kbt. Harmadik rész 112. § (1) bekezdés b) pont szerinti nyílt közbeszerzési eljárás közbeszerzési eljárás | 2023. II. negyedév | 2024. III. negyedév |
| Ipari park fejlesztése | Nemzeti eljárásrend | a Kbt. Harmadik rész 112. § (1) bekezdés b) pont szerinti nyílt közbeszerzési eljárás | 2023. II. negyedév | 2024. III. negyedév |
| Körös-torok fejlesztése | Nemzeti eljárásrend | a Kbt. Harmadik rész 112. § (1) bekezdés b) pont szerinti nyílt közbeszerzési eljárás | 2023. II. negyedév | 2024. III. negyedév |

1. A Képviselő-testület felkéri a Polgármestert, gondoskodjon 2023. évi Közbeszerzési Tervnek az Egységes Közbeszerzési Rendszerben (EKR), az Önkormányzat honlapján és a helyben szokásos módon történő közzétételéről.

Határidő: azonnal

Felelős: Bedő Tamás polgármester

Erről értesítést kapnak:

1. Képviselő-testület tagjai

2. Fejlesztési és Üzemeltetési Iroda

3. Gazdálkodási Iroda

K.m.f.

Bedő Tamás sk. dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. március 30-án** megtartott **5.** (*rendes*)üléséről készült jegyzőkönyvből.

**55/2023. (III. 30.) önkormányzati**

Pü/17-1/2023.

**H a t á r o z a t**

Csongrád Városi Önkormányzat Képviselő-testülete a 2023. évi önkormányzati költségvetésre vonatkozó 21/2023. (II.23.) önkormányzati határozata 8. pontját akként módosítja, hogy az intézmények dologi kiadási előirányzatának 5 %-os zárolását az intézmények alkalmazottainak utalandó cafetéria juttatás mértékéig (nettó 30.000 Ft/fő) feloldja az 1. sz. melléklet szerint.

Határidő: azonnal

Felelős: Bedő Tamás polgármester

Jegyzőkönyvi kivonaton értesítést kapnak:

1. Képviselő-testület tagjai
2. Gazdálkodási Iroda

K.m.f.

Bedő Tamás sk. dr. Juhász László sk.

polgármester jegyző

A kivonat hiteléül:

55/2023. (III. 30.) önkormányzati határozat melléklete

**Kimutatás az intézményi támogatási összegekről a finanszírozási visszafogásról és a cafetériaként kiutalni javasolt összegekről**

|  |  |  |  |  |
| --- | --- | --- | --- | --- |
| **Intézmény** | **2023. évi eredeti önkorm. támogatás**  **Ft** | **Finanszírozási visszafogás**  **Ft** | **Cafetériával érintett létszám**  **Fő** | **Cafetéria összege**  **Ft** |
| GESZ | 357.173.684 | 19.204.400 | 44 | 1.627.200 |
| Városellátó Intézmény | 366.594.516 | 8.569.650 | 58 | 2.179.200 |
| Csongrádi Információs Központ Csemegi Károly Könyvtár és Tari László Múzeum | 77.380.791 | 1.482.150 | 12 | 451.200 |
| Művelődési Központ és Városi Galéria | 78.501.178 | 2.992.200 | 10 | 384.000 |
| Csongrádi Óvodák Igazgatósága | 475.278.979 | 3.650.000 | 79 | 2.937.600 |
| Alkotóház | 18.940.000 | 606.500 | 3 | 115.200 |
| Dr. Szarka Ödön Egyesített Egészségügyi és Szociális Intézmény | 461.425.869 | 13.705.205 | 96 | 4.058.766 |
| Piroskavárosi Szociális Család- és Gyermekjóléti Intézmény | 200.713.586 | 5.663.554 | 38 | 1.374.592 |
| Polgármesteri Hivatal | 399.534.419 | 3.350.808 |  |  |
| Önkormányzat | 720.640.604 | - |  |  |
| Esély Szociális Alapellátási Központ | 45.607.867 | - | 48 | 1.785.600 |
| **Összesen:** | **3.201.791.493** | **59.224.667** | **388** | **14.913.358** |

Megjegyzés: A cafetéria nettó 30.000 Ft, mely után a dolgozó 15 % SZJA-t, a munkáltató 13 % szociális hozzájárulási adót fizet, így a bruttó összeg 38.400 Ft.

**K i v o n a t:**

Csongrád Városi Önkormányzat Képviselő-testületének **2023. március 30-án** megtartott **5.** (*rendes*)üléséről készült jegyzőkönyvből.

**56/2023. (III. 30.) önkormányzati**

Önk/11-3/2023.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a ***2023. február 23-ai*** *(rendes) és a* ***2023. március 21-ei*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

K.m.f.

Bedő Tamás sk. dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. március 30-án** megtartott **5.** (*rendes*)üléséről készült jegyzőkönyvből.

**57/2023. (III. 30.) önkormányzati**

FJL/12-26/12023.

**H a t á r o z a t**

Csongrád Városi Önkormányzat Képviselő-testülete megtárgyalta a „*Kishajó kikötő üzemeltetési pályázatának elbírálása*” című előterjesztést és az alábbi döntést hozza:

A Képviselő-testület a HUSRB/1602/31/0051 kódszám alatti kishajó kikötő üzemeltetőjének kiválasztására vonatkozóan kiírt pályázati eljárást eredményesnek nyilvánítja, a pályázati eljárás nyertesének László György Szeged, Dankó Pista u. 10. szám alatti lakost nyilvánítja.

A Képviselő-testület felhatalmazza a polgármestert az előterjesztés melléklete szerinti üzemeltetési szerződés megkötésére, a kikötő bírtokba adási eljárás lefolytatására.

Határidő: azonnal

Felelős: Bedő Tamás polgármester

Erről értesítést kapnak:

1. Képviselő-testület tagjai
2. Fejlesztési és Üzemeltetési Iroda
3. László György Szeged, Dankó Pista u. 10.

K.m.f.

Bedő Tamás sk. dr. Juhász László sk.

polgármester jegyző

A kivonat hiteléül:

**K i v o n a t:**

Csongrád Városi Önkormányzat Képviselő-testületének **2023. március 30-án** megtartott **5.** (*rendes*)üléséről készült jegyzőkönyvből.

**58/2023. (III. 30.) önkormányzati**

**H a t á r o z a t**

Csongrád Városi Önkormányzat Képviselő-testülete ***nem fogadja el***Murányi László képviselő által el nem fogadott, *„Kossuth tér 5. szám előtt elhelyezett „megállni tilos” jelzőtábla”* tárgyú interpellációjára adott választ, ezért azt ***kivizsgálásra kiadja a Városgazdasági- Ügyrendi és Összeférhetetlenségi Bizottságnak.***

Határidő: tájékoztatásra a következő testületi ülés

Felelős: Murányi László, a bizottság elnöke

K.m.f.

Bedő Tamás sk. dr. Juhász László sk.

polgármester jegyző

A kivonat hiteléül: